b"\n_START_ARTICLE_\nOperaci\xc3\xb3 Fritz\n_START_SECTION_\nPreparatius de l'operaci\xc3\xb3\n_START_PARAGRAPH_\nL'operatiu terrorista que acabaria amb el segrest de Moro, es va comen\xc3\xa7ar a gestar quan el brigadista Franco Bonisolo va veure per casualitat a Moro dirigint-se a l'esgl\xc3\xa9sia de Santa Clara, i va informar al grup estrat\xc3\xa8gic que havia estat designat per dur l'operaci\xc3\xb3 que es venia preparant a Roma format per brigadistes de totes les columnes. Els brigadistes van comprovar que Moro, feia el mateix recorregut cada mat\xc3\xad, i per tant van poder tra\xc3\xa7ar una l\xc3\xadnia estrat\xc3\xa8gica per a dur la intervenci\xc3\xb3, descartant atacar prop de l'esgl\xc3\xa9sia per l'acumulaci\xc3\xb3 de gent i preferint la Via Mario Fani al nord-oest de la ciutat.\n_START_SECTION_\nSegrest\n_START_PARAGRAPH_\nA les nou i dos minuts del mat\xc3\xad del 16 de mar\xc3\xa7 de 1978 el cotxe en que viatjava Moro fou interceptat a Via Fani, tal com havien planejat els brigadistes. En nom\xc3\xa9s quatre minuts van realitzar el segrest eliminant als cinc membres del seu cos de seguretat (els agents de Raffaele Iozzino i Giulio Rivera, el mariscal dels Carabinieri Oreste Leonard, l'agutzil Domenico Ricci i el vicesergent Francesco Zizzi). En una posterior reconstrucci\xc3\xb3 dels fets es va arribar a la conclusi\xc3\xb3 que els terroristes sabien amb precisi\xc3\xb3 la ubicaci\xc3\xb3 de cada un dels membres de l'escorta i el lloc on estava assegut Moro._NEWLINE_Durant el seu captiveri, Moro va ser jutjat per les Brigades Roges segons el que ells anomenaren la just\xc3\xadcia prolet\xc3\xa0ria i condemnat a mort, despr\xc3\xa9s que l'estat itali\xc3\xa0 es negu\xc3\xa9s a realitzar un intercanvi de presoners. Durant el segrest, Moro escrigu\xc3\xa9 diferents missives a la seva fam\xc3\xadlia, a companys de la Democr\xc3\xa0cia Cristina i fins i tot, deman\xc3\xa0 la intermediaci\xc3\xb3 del sant pare Pau VI.\n_START_SECTION_\nAssassinat\n_START_PARAGRAPH_\nEl 9 de maig de 1978, despr\xc3\xa9s de quasi dos mesos de captiveri Moro seria executat, tal com dictava la sent\xc3\xa8ncia emesa dies abans per les Brigades Roges. El seu cos fou trobat amb metralla en el portaequipatge d'un cotxe, abandonat a Via Caetani, un c\xc3\xa8ntric carrer de Roma on s'entrecreuava la direcci\xc3\xb3 de la seu de l'antiga Democr\xc3\xa0cia Cristiana i tamb\xc3\xa9 de l'antic Partit Comunista Itali\xc3\xa0, amb el qual es diu que el pol\xc3\xadtic volia arribar a un acord."